Arno maak eerste Afrikaanse CD | SARIE
FOTO Facebook / Arno Carstens	Verwante Artikels
Arno maak eerste Afrikaanse CD	deur Marguerite van Wyk
Ná twee dekades sing die Springbok Nude Girls se Arno Carstens uiteindelik in Afrikaans – Die Aandblom 13 is glo ’n “alternatiewe meesterstuk”. Hy het al tien albums uitgereik, eers vyf as hoofsanger van Springbok Nude Girls en daarna vyf as solokunstenaar. En hy spog met 5 SAMAS!
Arno sê hy het altyd geweet hy sou in Afrikaans sing. “Ek is bly dit het so lank geneem om dit te doen.’’ Hy glo die tyd is nou reg.
“Ja, die wiel het gedraai, dis waar alles begin het.” Hunter Kennedy en Fred den Hartog het “Anderkant” geskryf. Die ander twaalf liedjies het hy geskryf. En “Vloerplanke” is sy gunsteling. “Dit gaan oor die rouproses nadat ’n oom sy vrou verloor het. Afrikaans maak elke woord in die song treffend. Dit is ’n great song om live te doen.’’ Hy reken dié album is baie meer persoonlike as sy voriges omdat dit in is sy moedertaal is.
“Dit bevat 44 jaar se ervarings en stories.”
Die album het ’n jaar gevat om te maak. “Die grootste uitdaging was om melodies in Afrikaans te dink, maar dit was een van my lekkerste projekte nog.”
Is hy bekommerd oor Suid-Afrika se toekoms? “Nee, eerder besorgd oor die wye wêreld. Wat anders kan ons doen as om positief te wees. ’n Mens het nie juis ’n keuse nie.”
Hoe dit ook al sy, Arno het die hoogste lof vir Sean. “Ongelukkig is my scenes uitgesny, maar dit was awesome. Sean het my met my toneelspel gekomplimenteer en dit het vir my baie beteken. My dramaklasse op skool het toe tog handig te pas gekom.” Arno sê hy sal ook nie omgee om ’n musiek-show op televisie aan te bied om die musikale diversiteit in Suid-Afrika te wys nie.